pythainlp/thai_wikipedia_clean_20230101 huggingface dataset:
ชื่อจริงคือ ชีฟว์ พัลพาทีน หรือ ดาร์ธ ซิเดียส (Darth Sidious)เป็นบุตรชายคนโตของตระกูลพัลพาทีน จากดาวนาบู เป็นสมุหนายกคนสุดท้ายของสาธารณรัฐกาแลกติก(ปีที่ 32 ก่อนยุทธการยาวินถึงปีที่ 19 ก่อนยุทธการยาวิน)และผู้ตั้งตนเองเป็นจักรพรรดิแห่งจักรวรรดิกาแลกติก (ปีที่ 19 ก่อนยุทธการยาวินถึงปีที่ 4 หลังยุทธการยาวิน และปีที่ 10 หลังยุทธการยาวินถึงปีที่ 11 หลังยุทธการยาวิน) เขาเป็นผู้ที่ทำให้เกิดความขัดแย้งระดับกาแลกซีอย่างสงครามโคลนเพื่อที่จะกุมอำนาจโดยใช้กฎอัยการศึกที่ประกาศโดยสภากาแลกติกในระหว่างสงครามโคลน พัลพาทีนเป็นผู้นำที่แท้จริงของกลุ่มแบ่งแยกดินแดนในฐานะของซิธลอร์ด ดาร์ธ ซิเดียส ทั้งยังเป็นผู้นำตามกฎหมายของฝ่ายสาธารณรัฐอีกด้วย ทำให้เขาสามารถวางแผนความเป็นไปของสงครามทั้งหมดได้ ยังผลให้พัลพาทีนได้รับชัยชนะอย่างยิ่งใหญ่คือการถือกำเนิดของจักรวรรดิกาแลกติก
ร.
เรวา เซแวนเดอร์.
เรวา เซแวนเดอร์ (Reva Sevander) หรือ ภคนีที่ 3 แห่งกลุ่มนักสอบสวนจักรวรรดิ (Third Sister Inquisitor) เป็นตัวละครหญิงผู้มีสัมผัสแห่งพลัง ในอดีตเธอคือหนึ่งในยังลิ่งที่อยู่ในเหตุการณ์ เหตุการณ์คำสั่งที่ 66 ซึ่งขณะนั้นเธออยู่ในวิหารเจไดในขณะที่ อนาคินหรือ เวเดอร์ พร้อมด้วยกองพัน 501 กำลังทำการกวาดล้างเจไดอยู่ และเวเดอร์ก็มาพบเธอและเพื่อน ๆ เข้า และสังหารยังลิ่งทุกคนยกเว้นเรวา ต่อมาเวเดอร์ก็นำตัวเธอไปทรมาน และเปลี่ยนให้กลายเป็น อินควิซิเตอร์ ลำดับที่ 3 เธอใช้กระบี่แสง 2 ปลายแบบหมุนใบมีดได้ (Double Bladed Spinning Lightsaber) เช่นเดียวกับอินควิซิเตอร์คนอื่น ๆ แต่กระบี่แสงของเธอจะมีเอกลักษณ์เฉพาะคือ ด้ามสามารถถอดแยกออกเป็น 2 เล่มได้
ล.
ลัชนอส ดอไฟน์.
ลัชนอส ดอไฟน์ (Lushros Dofine) เป็นกัปตันของยานพิฆาต/บรรทุกเครื่องบิน โพรวิเดนซ์-คลาส"อินวิซิเบิลแฮนด์"ในช่วงสงครามโคลน เขาเกิดในครอบครัวดอไฟน์แห่งเนโมอีเดีย เขาแสดงให้เห็นพฤติกรรมอันสงบเยือกเย็นต่างจากชาวเนโมอีเดียนคนอื่นๆ และดังนั้นเขาจึงได้ตำแหน่งทางสังคมมาอย่างง่ายดาย เขาถูกฝึกให้เป็นกัปตันยานโดยสมาพันธ์การค้า และในเวลานั้นเอง เขาได้บัญชาการยานประจัญบาน ลูเคอร์ฮัล์ค-คลาส ในปีที่ 22 ก่อนยุทธการยาวิน เขาได้ปรากฏตัวในยุทธการจีโอโนซิส และเขาได้ช่วยนายพลกรีวัสในการล่าถอยจากการโจมตีของสาธารณรัฐกาแลกติก
การกระทำของดอไฟน์ที่จีโอโนซิสได้สร้างความเคารพจากกรีวัส ผู้ซึ่งให้เขาเป็นผู้บัญชาการ"อินวิซิเบิลแฮนด์" ดอไฟน์ได้เข้าร่วมการรบมากมายในสงครามโคลน และความใจเย็นของเขาที่เขาสร้างมาตลอดทั้งชีวิตก็ช่วยเขาได้มาก เนโมเดียนได้ทำการต่อสู้ครั้งสุดท้ายที่ดาวหลักของสาธารณรัฐ คอรัสซัง หลังจากที่กรีวัสได้ลักพาตัวสมุหนายกพัลพาทีน ดอไฟน์เริ่มทำการล่าถอย แต่ก็ถูกก่อกวนโดยอัศวินเจไดทั้งสองซึ่งขึ้นมาบนยาน และยานพิฆาตดาราลัชรอส ดอไฟน์ ได้หลบหนีกลับเข้าไปในสภาแบ่งแยกดินแดนและวางแผนในที่ปลอดภัย
ลูมิยา (Legends).
ลูมิยาหรือชื่อเดิมคือชิรา เอลาน คอลลา บริเอ (Shira Elan Colla Brie) : เป็นมนุษย์ผู้เชี่ยวชาญแห่งด้านมืด (Dark Side adept) ที่ได้รับการฝึกโดยดาร์ธ เวเดอร์ (Darth Vader) และต่อมาได้เป็นเลดี้มืดแห่งซิธ (Dark Lady of the Sith) มีชื่อเสียงในด้านการใช้แส้แสง (lightwhip) เป็นอาวุธ
บริเอเป็นสมาชิกของหน่วยสืบราชการลับแห่งจักรวรรดิ (Imperial Intelligence) ได้รับคำสั่งจากเวเดอร์ให้แทรกซึมเข้าไปในพันธมิตรกบฏและคอยเป็นบ่อนทำลายความน่าเชื่อถือของลุค สกายวอล์คเกอร์ (Luke Skywalker) ผู้เป็นบุตรของเวเดอร์ แต่อย่างไรก็ตามเธอและลุคมีความสัมพันธ์แบบคนรักแต่ก็ต้องจบลงเมื่อลุครู้ว่า เธอคือสายลับแห่งจักรวรรดิ หลังจากบริเอได้รับบาดเจ็บสาหัสจากการยิงของสกายวอล์คเกอร์ เวเดอร์ได้ช่วยชีวิตเธอไว้ และต่อเติมร่างกายด้วยอวัยวะเทียมหลายส่วน
บัดนี้บริเอเรียกตนเองว่าลูมิยา เธอได้รับการฝึกสอนในความรู้บางส่วนของซิธ (Sith) โดยเวเดอร์ และได้รับการเสนอต่อพัลพาทีน (Palpatine) ให้ขึ้นเป็นหัตถ์จักรพรรดิ (Emperor's Hand) หลังจากการเสียชีวิตของพัลพาทีนและเวเดอร์ในยุทธการเอนดอร์ (Battle of Endor) ลูมิยาได้ถือตนเองขึ้นเป็นเลดี้มืดแห่งซิธ หลังจากนั้นได้ฝึกจาเซน โซโล (Jacen Solo) ให้เป็นซิธ และจุดชนวนสงครามสหพันธ์-พันธมิตรกาแลกติก (Confederation-Galactic Alliance War) ก่อนที่จะพ่ายแพ้ให้แก่กระบี่แสง (Lightsaber) ของลุค สกายวอล์คเกอร์ อดีตคนรักในปีที่ 40 หลังยุทธการยาวิน เป็นการเปิดโอกาสให้จาเซนถือตนเองขึ้นเป็นลอร์ดมืดแห่งซิธและใช้ชื่อใหม่ว่าดาร์ธ เคดัส
สโนค.
ผู้นำสูงสุดสโนค  เป็นตัวละครในเรื่องแต่งชุด"สตาร์ วอร์ส" ปรากฏตัวครั้งแรกในภาพยนตร์"อุบัติการณ์แห่งพลัง" สโนคเป็นชายผู้มีสัมผัสแห่งพลัง ดำรงตำแหน่งผู้นำสูงสุดของปฐมภาคีในช่วงเวลาประมาณ 30 ปี หลังยุทธการเอนดอร์ เขาเป็นผู้มีอำนาจ เก่งกาจในด้านมืดของพลัง เคยได้ฝึกไคโล เร็น และศิษย์อีกอย่างน้อยหนึ่งคน ต่อมาสโนคก็ได้ถูกไคโล เร็นสังหารโดยใช้พลังเปิดกระบี่แสงที่อยู่ข้างตัวตัดลำตัวจนขาดในภาคปัจฉิมบทเจได
ในภาพยนตร์"อุบัติการณ์แห่งพลัง" สโนคเป็นตัวละครที่ถูกสร้างจากคอมพิวเตอร์กราฟิกด้วยเทคนิกการจับการเคลื่อนไหว (โมชั่นแคปเจอร์) จากการแสดงของแอนดี้ เซอร์กิส
ลักษณะของตัวละครสโนคถูกเปลี่ยนแปลงมาหลายต่อหลายครั้งระหว่างการพัฒนาภาพยนตร์ จนได้รูปลักษณ์สุดท้ายเมื่อตุลาคม พ.ศ. 2558 หรือเพียง 2 เดือน ก่อนภาพยนตร์จะออกฉาย เจเจ อับรามส์และนีล สแกนแลนไม่อยากให้ตัวละครนี้ดูชราและเสื่อมสังขารเหมือนดาร์ธ ซิเดียส นอกจากนี้ยังเคยพิจารณาให้ตัวละครนี้เป็นผู้หญิงด้วย
ในภาพยนตร์ กำเนิดใหม่สกายวอลเกอร์ ต้นกำเนิดของสโนคได้รับการเปิดเผยว่า สโนคคือร่างโคลนของดาร์ธ ซีเดียส ซึ่งผู้ที่สร้างขึ้นมาคือดาร์ธ ซีเดียสที่ฟื้นคืนชีพโดยการใช้ร่างโคลนจากความช่วยเหลือของเหล่าบรรดาผู้ภัดดีต่อซีเดียส ซิธอันเป็นนิรันดร์(Sith Eternal) ด้วยการตัดต่อพันธุกรรมที่ผิดพลาดทำให้เขามีรูปร่างที่อัปลักษณ์ แต่กลับมีพลังที่เทียบเท่ากับดาร์ธ ซีเดียส หลังจากนั้นดาร์ธ ซีเดียสได้ใช้สโนคเข้าหาเบนโซโลและชักชวนเข้าสู่ด้านมืด จากนั้นก็ก่อตั้งกลุ่มปฐมภาคีเพื่อที่ได้ควบคุมกาแลคซี่อีกครั้งหนึ่ง
เอกซาร์ คุน (Legends).
เอกซาร์ คุนเป็นผู้ฝึกเจไดที่มีพรสวรรค์มากคนหนึ่งของอาจารย์เจไดโวโดซิออสก์ บาส หลังจากพลัดเข้าสู่ด้านมืดของพลังก็กลายเป็นซิธลอร์ดที่ทรงพลังและเป็นอันตรายที่สุดคนหนึ่งของกาแลกซี ได้ชักนำเอาอูลิก เคลโดรมามาเป็นศิษย์ของตน หลังจากนั้นได้เริ่มสงครามซิธครั้งใหญ่ขึ้นจนทำให้สาธารณรัฐกาแลกติกแตกเป็นเสี่ยงๆ ด้วยสงครามย่อยหลายต่อหลายครั้ง จนสุดท้ายเขาได้ปิดผนึกวิญญาณของตัวเองไว้ในวิหารมาสซาสซีบนดวงจันทร์ยาวิน 4
หลายพันปีต่อมา วิญญาณของคุนได้ย้อนกลับไปยัง wreak havoc ในเจไดพราเซียมของลุค สกายวอล์คเกอร์ และได้ยึดร่างของนักเรียนสองคนคือแกนโทริสและคิป ดูร์รอน นำทั้งสองเข้าสู่ด้านมืดของพลังและสังหารแกนโทริสลงในที่สุด นอกจากนั้นยังประสบความสำเร็จในการดึงเอาวิญญาณของลุคออกจากร่าง แต่สุดท้ายก็ถูกปราบลงด้วยการร่วมมือกันของเหล่านักเรียนของลุค
โอเวน ลาร์ส.
โอเวน ลาร์สเป็นบุตรชายของชาวไร่ความชื้นคลี้ก ลาร์ส และน้องชายต่างบิดาของอนาคิน สกายวอล์คเกอร์ สมรสกับเบรู ไวท์ซัน หลังจากที่บิดาเสียชีวิต โอเวนได้สืบทอดงานชาวไร่ความชื้นต่อมา ในปีที่ 19 ก่อนยุทธการยาวิน เบรูโน้มน้าวให้โอเวนรับบุตรชายของอนาคิน ลุค สกายวอล์คเกอร์มารับเลี้ยงในฐานะหลานลุง หลังจากที่อนาคินหันเข้าสู่ด้านมืด กลายเป็นดาร์ธ เวเดอร์
สองสามีภรรยา โอเวนและเบรู เลี้ยงหลานชายคนเดียวอย่างดีที่สุดเท่าที่จะทำได้ แต่เนื่องจากโอเวนหวาดกลัวในศักยภาพของลุค และระแวงภัยจากกาแลกซีภายนอกเขาจึงพยายามที่จะกีดกันไม่ให้ลุคได้เปิดหูเปิดตา และปิดเรื่องครอบครัวของเขาไว้เป็นความลับจากเจ้าตัว โอเวนยังกลัวอีกว่าเบน เคโนบีจะดึงลุคเข้าสู่วิถีแห่งเจไดเหมือนกับผู้เป็นพ่อ เขาจึงไม่ค่อยอยากให้เบนมายุ่งย่ามกับลุคเท่าไรนัก แต่เมื่อมีภัย พวกเขาก็ได้รับการช่วยเหลือเบนจากอยู่บ่อยครั้ง
ในช่วงสงครามกลางเมืองกาแลกติค โอเวนได้ซื้อหุ่นยนต์ อาร์ทูดีทู และซีทรีพีโอ จากกลุ่มพวกจาว่าและมอบให้ลุค ต่อมา
ลุคก็ได้รับข้อความจากโฮโลแกรม และออกตามหา เบน พร้อมกับหุ่นยนต์ 2 ตัว ในขณะนั้นพวกสตอร์มทรูปเปอร์ได้ตามรอยอาร์ทูดีทู และซีทรีพีโอมาถึงบ้านของโอเวน โอเวนถูกกองทหารสตอร์มทรูปเปอร์ฆ่าตายพร้อมภรรยาของเขาในช่วงปีที่ 0 แห่งยุทธการยาวิน เป็นเหตุทำให้ลุคตัดสินใจออกเดินทางไปช่วยเจ้าหญิงเลอาพร้อมกับเบน
นายพลฮักซ์.
นายพลอาร์มิทาจ ฮักซ์ (อังกฤษ: Armitage Hux) รับบทโดย โดนัลล์ กลีสัน (อุบัติการณ์แห่งพลัง) เป็นมนุษย์เพศชาย ดำรงตำแหน่งนายพลแห่งปฐมภาคีในช่วงเวลาประมาณ 30 ปีหลังยุทธการเอนดอร์ เขาเป็นเจ้าหน้าที่หนุ่มผู้โหดเหี้ยม เชื่อมั่นในแสนยานุภาพของกองทัพ กระบวนการฝึกสอน และอาวุธยุทโธปกรณ์ เขาเป็นสมาชิกลำดับสูงสุดคนหนึ่งของปฐมภาคี ภายใต้การนำของผู้นำสูงสุดสโน้ก นอกจากนี้ยังเป็นผู้บังคับบัญชาของอาวุธมหาประลัยฐานทัพสตาร์คิลเลอร์อีกด้วย
โฮลโด.
รองผู้การยาน เอมิลิน โฮลโด  รับบทโดย Laura Dern ("ปัจฉิมบทแห่งเจได") เป็นมนุษย์เพศหญิง ผู้เคยร่วมปฏิบัติหน้าที่กับเลอา ออร์กานา มานาน และเป็นรองผู้การยานของกองยานฝ่ายต่อต้านปฐมภาคี เธอได้ขึ้นบังคับบัญชากองยานฝ่ายต่อต้านเมื่อครั้งเลอาบาดเจ็บหนัก และได้ออกคำสั่งให้ทุกคนอพยพไปยังดาวเคราะห์เครต หลังจากนั้นจึงได้เสียสละตัวเอง บังคับยานรบ "Raddus" แห่งฝ่ายต่อต้าน โจนเข้าไฮเปอร์สเปซเพื่อทำลายยานเมกาสตาร์เดรดนอท "Supremacy" ของปฐมภาคี ทำให้ยานดังกล่าวเสียหายหนัก และฝ่ายต่อต้านจำนวนมากสามารถหลบหนีไปได้สำเร็จ
รักข้ามเส้น
รักข้ามเส้น เป็นละครของทางไทยทีวีสีช่อง 3 เป็นละครแนวคอมเมดี้ ดราม่า ออกอากาศทุกวันจันทร์ - ศุกร์ เริ่ม 21 มีนาคม 2556 เป็นต้นไป เวลา 18.45 - 20.00 น. ก่อนข่าวในพระราชสำนัก นำแสดงโดย เอกพงศ์ จงเกษกรณ์, พัชรินทร์ จัดกระบวนพล, ศรัณย์ แก้วจินดา, การัญชิดา คุ้มสุวรรณ บทประพันธ์และบทโทรทัศน์โดย ฐา-นวดี สถิตยุทธการ กำกับการแสดงโดย ชูศักดิ์ สุธีรธรรม
http://drama.kapook.com/view58193.html
รายชื่อดาวเคราะห์ในสตาร์ วอร์ส
ดาวที่เก่าแก่ที่สุดของชาวเนโมอีเดียน, คาโต เนโมอีเดียเป็นสถานที่ตั้งของปราการลับของนูต กันเรย์ ดาวนี้อยู่ใกล้กับดาวบ้านเกิดของชาวเนโมอีเดียนชื่อเนโมอีเดีย, รวมทั้งเป็นดาวอาณานิคมอีกด้วย
มีแต่ชาวเนโมอีเดียนที่รวยที่สุดเท่านั้นที่จะอยู่อาศัยบนดาวนี้ได้ สมบัติของพวกเขาจะถูกดูแลและปกป้องอยู่ในภูมิประเทศที่แตกต่างกันออกไปโดยดรอยด์รบ บี1 นครของคาโต เนโมอีเดียถูกสร้างบนสะพานที่เชื่อมหินขนาดใหญ่ที่ยื่นออกมา คาโต เนโมอีเดีย ถูกดูแลโดย ทาส มินิน ชาวเปาอันที่เชี่ยวชาญการคุมทัพ
เครต.
เครต  ปรากฎใน"ปัจฉิมบทแห่งเจได" เป็นดาวเคราะห์ขนาดเล็ก อยู่ในพื้นที่ห่างไกลของกาแลกซี มีแร่ธาตุอยู่มาก ปกคลุมด้วยเกลือสีขาวบนดินสีแดง ครั้งหนึ่งเคยมีฐานที่มั่นของพันธมิตรกบฎตั้งแต่ยุคแรกของจักรวรรดิ
จีโอโนซิสเป็นดาวบ้านเกิดของชาวจีโอโนเซียนและเป็นดาวหลักดวงแรกของฝ่ายแบ่งแยกดินแดนรวมทั้งเป็นจุดสร้างดรอยด์ขนาดใหญ่อีกด้วย
เจสทีแฟด (: Jestefad) เป็นดาวแก๊สยักษ์ที่อยู่ใกล้กับมุสตาฟาร์อย่างมาก
แรงดึงดูดของมันได้ยื้อดึงกับแรงดึงดูดของดาวแก๊สยักษ์เลฟรานิจนทำให้มุสตาฟาร์อยู่ตรงกลางระหว่างวงโคจรของดาวทั้งสองดวง
แต่เดิมนั้น โปลิส แมซซา เคยเป็นดาวเคราะห์เล็กๆ ที่ไม่มีความน่าสนใจเป็นพิเศษ ซึ่งเป็นที่อยู่ของอารยธรรมอีลเลยิน (Eellayin) ที่ไม่เป็นที่รู้จักมากนัก อารยธรรมนี้สร้างเมืองลึกลงไปใต้ดินอย่างเช่นเมืองวิเยนทาห์ (Wiyentaah) แต่ด้วยภัยพิบัติลึกลับ ทำให้ดาวเคราะห์ดวงนี้แตกสลายกลายเป็นหมู่ดาวเคราะห์น้อย ซึ่งยังคงเป็นที่รู้จักในชื่อเดิม คือโปลิส แมซซา โดยเฉพาะดาวเคราะห์น้อยที่ใหญ่ที่สุด ส่วนอารยธรรมอีลเลยินนั้นได้เสื่อมสลายไปจนหมดสิ้น สเตดมิน คราวซา ผู้นำของดาว โปลิส แมสซา ได้ร่วมมือกับฝ่ายแบ่งแยกดินแดน โปลิส แมสซา กลายเป็นโรงงานหลอมหุ่นดรอยด์โรงงานผลิตปืน สเตดมินต้องการให้ โปลิส แมสซา กลายเป็น อุตสหกรรมโปลิชแมสเซียนเหมือน อุตสหกรรมจีโอโนเซียนของดาวจีโอโนซิส
ฟ.
ฟีลูเซียมีพืชพันธุ์และสัตว์แปลกประหลาดที่หลากหลาย ซึ่งคล้ายยางและปิดบังแสงแดด อย่างหม้อข้าวหม้อแกงลิงขนาดยักษ์ เมื่อดวงอาทิตย์ส่องแสง สภาพแวดล้อมก็จะส่องแสงระยิบระยับเหมือนทุ่งหลากสี พื้นที่ส่วนใหญ่ของฟีลูเซียนั้นชุ่มชื้น และสิ่งมีชีวิตมากมายอย่างสัตว์พื้นเมืองเจลากรับ สัตว์ที่ย้ายถิ่นมาอย่างแอคเล่ย์ ตัวซาร์แลคขนาดมหึมา ฟีลูเซียมีชาวพื้นเมืองคือชาวฟีลูเซียน ซึ่งสามารถได้รับอิทธิพลจากผู้ใช้พลังที่แข็งแกร่ง ทั้งสว่างและมืด พืชและสัตว์ส่วนใหญ่ของฟีลูเซียได้สร้างการป้องกันตัวเองเพื่อปกป้องตัวเองจากพวกอื่น ซึ่งทำให้พวกมันเป็นอันตรายกับผู้ที่มาจากดาวอื่น
ผู้นำดาวฟีรูเซีย ชื่อ แมงครอส แมก้า ได้ร่วมมือ กับ ชูไม ประธาน สมาคมการค้า ฟีรูเซียได้เป็น โรงงานผลิตปืนใหญ่ และเข้าร่วมกับ ฝ่ายแบ่งแยกดินแดน ฟีรูเซียเลย กลายเป็น กลุ่มโรงงานผลิตปืนใหญ่และหลอมหุ่นดรอยด์ นำโดย แมงครอส แมก้า
ย.
มันอยู่ห่างจากแกนหลัก 51,000 ปีแสง ยูทาเปาโคจรรอบดวงอาทิตย์ดวงเดียวและมีดวงจันทร์เก้าดวงโคจรรอบตัวมัน มันประกอบด้วยแกนโลหะที่หลอมเหลว ปกคลุมไปด้วยหินมากมาย มีเปลือกดาวที่แข็ง ที่พื้นผิวมีน้ำเพียง 0.9% ของพื้นที่ดาวทั้วงหมด ถึงแม้ว่าจะเป็นส่วนสำคัญที่สุด มหาสมุทรกลับอยู่ที่ใต้ดินของดาว ครั้งหนึ่งมหาสมุทรขนาดใหญ่เคยปกคลุมดาว พวกมันเริ่มรั่วลงไปใต้ดินผ่านถ้ำต่างๆ ที่ครั้งหนึ่งเคยมีแมกม่าไหลผ่าน ทะเลเกิดขึ้นในบ่อน้ำขนาดใหญ่ที่ลึกลงไปในผิวดิน ทำให้มันกลายเป็นบริเวณที่สามารถอยู่อาศัยได้ เพราะว่ามีแร่มากมายใต้มหาสมุทร มันจึงกลายเป็นแหล่งรายได้ของดาว
อัคโต.
ดาวเคราะห์อัคโต  ปรากฎใน"อุบัติการณ์แห่งพลัง" เป็นดาวเคราะห์ที่พื้นผิวปกคลุมด้วยน้ำเป็นส่วนใหญ่ เป็นที่อยู่ของวิหารเจไดแห่งแรก และต้นไม้ที่เก็บรักษาตำราโบราณของเจได และเป็นที่ที่ลุค สกายวอล์คเกอร์ หลบหนีไปซ่อนตัวอยู่ หลังจากล้มเหลวในการฝึกสอนเจไดรุ่นใหม่
ท้องฟ้าของดาวแอนแซทนั้นถูกปกคลุมไปด้วยแสงที่สามารถพบเห็นได้จากทุกที่ ชาวแอนซาทิรุ่นแรกๆ เชื่อว่าพวกมันคือพลังงานของบรรพบุรุษ แอนซาทิเชื่อว่าพวกเขาสามารถได้ยินเสียงที่ไร้เสียงของแสงพวกนั้นในจิตใจของพวกเขา
ชาวแอนซาทิส่วนใหญ่ใช้ชีวิตบนภูเขาที่ยื่นออกมาจากกลุ่มหมอก ใต้หมอกนั้นเป็นที่ที่อยู่ได้ยาก แต่ก็มีส่วนน้อยที่อยู่ที่นั่น ดาวแอนแซทมีสีต้นไผ่แดงและต้นไม้ที่ประหลาด และมีหิมะในฤดูหนาว
ท่าอวกาศจะเป็นแท่นลอยที่ลอยตัวอยู่เหนือกลุ่มหมอก และเป็นที่เดียวที่คนที่มาจากดาวอื่นจะปลอดภัย ดังนั้นมันจึงเป็นที่ที่มีการค้าขายเกิดขึ้น
การเลือกตั้งสมาชิกสภาผู้แทนราษฎรจังหวัดเชียงใหม่ เขต 3 แทนตำแหน่งที่ว่าง พ.ศ. 2556
การเลือกตั้งซ่อมสมาชิกสภาผู้แทนราษฎรเขต 3 เชียงใหม่ พ.ศ. 2556 เป็นการเลือกตั้งสมาชิกสภาผู้แทนราษฎรจังหวัดเชียงใหม่ แทนที่นายเกษม นิมมลรัตน์ ที่ได้ลาออกโดยให้เหตุผลเรื่องปัญหาสุขภาพ การเลือกตั้งจะจัดขึ้นในวันที่ 21 เมษายน พ.ศ. 2556
ในเดือนมีนาคม พ.ศ. 2556 นายเกษม นิมมลรัตน์ สมาชิกสภาผู้แทนราษฎร สังกัดพรรคเพื่อไทย ขอลาออกจากตำแหน่งสมาชิกสภาผู้แทนราษฎร โดยให้เหตุผลเรื่องปัญหาสุขภาพ และต้องการจะทำงานการเมืองในท้องถิ่นจังหวัดเชียงใหม่มากกว่า และปฏิเสธข่าวที่ว่าเป็นการลาออกเปิดทางให้นางเยาวภา วงศ์สวัสดิ์ ลงสมัครรับเลือกตั้ง เพื่อเตรียมเป็นนายกรัฐมนตรีสำรอง
ทวีศักดิ์ ภูพา (1).
ทวีศักดิ์ ภูพา อดีตครูโรงเรียนเชียงใหม่คริสเตียน อำเภอเมืองเชียงใหม่ จังหวัดเชียงใหม่
เยาวภา วงศ์สวัสดิ์ (2).
เยาวภา วงศ์สวัสดิ์ อดีตสมาชิกสภาผู้แทนราษฎรจังหวัดเชียงใหม่ 1 สมัย และอดีตสมาชิกสภาผู้แทนราษฎรแบบบัญชีรายชื่อ กรรมการบริหารพรรคไทยรักไทย (บ้านเลขที่ 111) น้องสาวของพันตำรวจโททักษิณ ชินวัตร ภริยาของนายสมชาย วงศ์สวัสดิ์ อดีตนายกรัฐมนตรี
กิ่งกาญจน์ ณ เชียงใหม่ (3).
กิ่งกาญจน์ ณ เชียงใหม่ อดีตสมาชิกสภาผู้แทนราษฎรจังหวัดเชียงใหม่ 2 สมัย อดีตกรรมการบริหารพรรคความหวังใหม่ ภริยาของธวัชวงศ์ ณ เชียงใหม่ อดีตรัฐมนตรีช่วยว่าการกระทรวงการคลัง, กระทรวงการต่างประเทศ, กระทรวงสาธารณสุข
ทวีป ยอดเศรณี (4).
ทวีป ยอดเศรณี หัวหน้าพรรคพลังสหกรณ์ อดีตผู้ตรวจราชการกรมส่งเสริมสหกรณ์ กระทรวงเกษตรและสหกรณ์
การร้องเรียนทุจริตการเลือกตั้ง.
พรรคประชาธิปัตย์ โดยนายธนิตพล ไชยนันท์ ผู้อำนวยการการเลือกตั้งซ่อมฯ ได้ยื่นเรื่องร้องเรียนต่อคณะกรรมการการเลือกตั้งประจำจังหวัดเชียงใหม่ กรณีนายอำเภอสันกำแพง แม่ออน และดอยสะเก็ด วางตัวไม่เป็นกลาง โดยมีการสั่งการให้กำนันผู้ใหญ่บ้านรวบรวมรายชื่อประชาชนเพื่อขอให้สิทธิเลือกตั้งล่วงหน้า เป็นผลให้มีจำนวนผู้ลงทะเบียนเลือกตั้งล่วงหน้ามากกว่าปกติถึง 10 เท่า
ซิธเอก
เกีย โซเรนโต
เกีย โซเรนโต  เป็นรถยนต์อเนกประสงค์สมรรถนะสูงขนาดกลาง (Mid-Size SUV) ที่ผลิตโดยบริษัทสัญชาติเกาหลีใต้ เกีย มอเตอร์ส
รุ่นที่ 1 (BL) (พ.ศ. 2545-2552).
เกีย โซเรนโต รุ่นที่ 1 เริ่มผลิตเมื่อปี พ.ศ. 2545 ใช้ชิ้นส่วนร่วมกับฮุนได เทอร์ราแคน โดยเป็นโครงสร้างแบบ Body-on-frame มีฐานการประกอบที่ประเทศเกาหลีใต้ ,รัสเซียและฟิลิปปินส์ ใช้ระบบขับเคลื่อนล้อหลัง และระบบขับเคลื่อนสี่ล้อ มีรุ่นเครื่องยนต์ 2.4 Sirius II I4 ,2.5 A I4 ,3.3 Lambda ,3.5 Sigma และ 3.8 ลิตร V6 โดยเครื่องยนต์นั้นใช้เทคโนโลยีจากฮุนได ใช้เกียร์ธรรมดา 5 สปีด และเกียร์อัตโนมัติ 4 และ 5 สปีด ระยะฐานล้อ 2,710 มม. ความยาว 4,570-4,590 มม. ความกว้าง 1,865-1,885 มม. ความสูง 1,435-1,515 มม.
ในประเทศไทย โซเรนโตรุ่นที่ 1 เปิดตัวเมื่อปี พ.ศ. 2545 โดยบริษัท ยนตรกิจ คอร์เปอเรชั่น จำกัด (Official Import) เครื่องยนต์ของโซเรนโตเวอร์ชันไทยจะเป็นเครื่องยนต์ดีเซล 2.5 ลิตร A I Turbo CRDi I4 และเครื่องยนต์เบนซิน 3.5 ลิตร ฮุนได Σ V6 พร้อมระบบขับเคลื่อนสี่ล้อ
รุ่นที่สอง (XM) (พ.ศ. 2552–2558).
เกีย โซเรนโต รุ่นที่ 2 เริ่มผลิตเมื่อปี พ.ศ. 2552 รุ่นนี้เป็นรุ่นแรกที่เป็น Crossover SUV อย่างเต็มตัว และรุ่นที่ 2 เริ่มเปลี่ยนมาใช้ระบบขับเคลื่อนล้อหน้าแล้ว แต่ยังมีการผลิตรุ่นขับเคลื่อนสี่ล้ออยู่เหมือนเดิม ส่วนแพลตฟอร์มนั้นเปลี่ยนมาใช้ร่วมกับฮุนได ซานตาเฟ่ มีเครื่องยนต์เบนซิน 2.4 ,2.7 และ 3.5 ลิตร และเครื่องยนต์ดีเซล 2.2 ลิตร ใช้เกียร์ธรรมดา 5 และ 6 สปีด และเกียร์อัตโนมัติ 5 และ 6 สปีด ระยะฐานล้อ 2,700 มม. ความยาว 4,685 มม. ความกว้าง 1,885 มม. ความสูง 1,710 มม. มีฐานการประกอบอยู่ที่ประเทศเกาหลีใต้ ,สหรัฐอเมริกาและคาซัคสถาน
ในประเทศไทย บริษัท ยนตรกิจ คอร์เปอเรชั่น จำกัด ได้นำโซเรนโตรุ่นที่ 2 มาเปิดตัวเมื่อปี พ.ศ. 2555 ด้วยเครื่องยนต์ดีเซล 2.2 ลิตร พร้อมเกียร์อัตโนมัติ 6 จังหวะ ขับเคลื่อนสองล้อหน้า เท่านั้น ตั้งราคาขายอยู่ที่ 1.8 ล้านบาท
หลังจากปี พ.ศ. 2557 ได้มีการนำเข้ารุ่นปรับแต่งหน้าตาเข้ามาขายอีกประมาณ 110 คัน ตั้งราคาขายอยู่ที่ 1.69 ล้านบาท
มีข้อมูลเกี่ยวกับสิ่งแวดล้อมดังนี้
รุ่นที่สาม (UM) (พ.ศ. 2558–พ.ศ. 2564).
เกีย มอเตอร์สเผยโฉมโซเรนโตรุ่นที่สามในประเทศเกาหลีใต้ในวันที่ 28 สิงหาคม พ.ศ. 2557 ต่อมาก็ได้เปิดตัวในงานแสดงรถยนต์ปารีสประจำปี ค.ศ. 2014 โซเรนโต้รุ่นที่สามใช้พื้นฐานร่วมกับเกีย คาร์นิวัล รุ่นปี 2015 และได้มีรุ่น 5 ที่นั่งและ 7 ที่นั่ง ความยาวของตัวรถได้ขยายยาวกว่ารุ่นที่แล้ว 95 มิลลิเมตรและลดความสูงลงเพื่อเพิ่มประสิทธิภาพการควบคุมให้ดีกว่ารุ่นที่แล้ว เกียได้รับรองว่าเพิ่มความแข็งของเหล็กขึ้น 14% และโซเรนโตได้รับคะแนนในระดับที่ดีในการทดสอบการชนของ IIHS ในประเทศสหรัฐอเมริกา โซเรนโตยังคงผลิตในโรงงานประกอบรถยนต์ที่เมืองเวสต์พอยต์ รัฐจอร์เจีย
เครื่องยนต์ที่วางจำหน่ายประกอบไปด้วย เครื่องยนต์แลมบ์ด้า 3.3 ลิตร วี6 ให้กำลัง 290 แรงม้า, เครื่องยนต์ 2.4 ลิตร หัวฉีดตรง 4 สูบ ให้กำลัง 190 แรงม้าและเครื่องยนต์ใหม่ 2.0 ลิตร เทอร์โบ ให้กำลัง 240 แรงม้า สำหรับรุ่นดีเซล มาพร้อมกับเครื่องยนต์ CRDi 2.2 ลิตรพร้อมกับเทอร์โบแปรผัน
โซเรนโตรุ่นที่สามมาพร้อมกับเกียร์ธรรมดา 6 จังหวะหรือเกียร์อัตโนมัติ 6 จังหวะ ระบบขับเคลื่อนมีระบบขับเคลื่อนล้อหน้าและล้อหลัง โดยระบบขับเคลื่อนล้อหน้าจะมาพร้อมเกียร์อัตโนมัติเท่านั้น
เกีย โซเรนโต้ ที่จำหน่ายในไทยใช้เครื่องยนต์ R 2.2 VGT - CRDi ดีเซล คอมมอนแรล 4 สูบ 16 วาล์ว DOHC เทอร์โบแปรผัน 2,199 ซีซี 197 แรงม้า ที่ 3,800 รอบ/นาที แรงบิด 44.5 กิโลกรัมเมตร แบบต่อเนื่องที่รอบต่ำเพียง 1,800 - 2,500 รอบ/นาที เกียร์อัตโนมัติ 6 จังหวะ พร้อมโหมดสปอร์ต ขับเคลื่อนล้อหน้า ล้อแม็ก 18 นิ้ว ยางขนาด 235/60R18 มีจำหน่ายเพียงรุ่นเดียว คือ KIA SORENTO 2.2 VGT - CRDi ในราคา 1,694,000 บาท
รุ่นที่สี่ (MQ4) (พ.ศ. 2564–ปัจจุบัน).
เกีย มอเตอร์สเผยโฉมโซเรนโตรุ่นที่สี่ในประเทศเกาหลีใต้ รถยนต์ SUV ขนาดกลางที่มาพร้อมเบาะ 3 แถว สัญชาติเกาหลีอย่าง Kia Sorento มีทายาทโฉมที่สี่ตามมาแล้ว โดยทางการได้เผยภาพพร้อมรายละเอียดสังเขป ก่อนถึงกำหนดการเปิดตัวเต็มรูปแบบในเดือนหน้า เบื้องต้นมีการระบุว่าพัฒนาหน้าตาและวัสดุให้ดีกว่าเดิม ทั้งยังมีระบบช่วยเหลือผู้ขับขี่หลายรายการ เปิดตัวเมื่อวันที่ 17 กุมภาพันธ์ 2563 และจะจัดขึ้นในงานแสดงรถยนต์ระดับโลกครั้งที่ 90 ที่จะจัดขึ้น ณ กรุงเจนีวา ประเทศสวิตเซอร์แลนด์ในวันที่ 5-15 มีนาคมนี้ แต่ถูกประกาศยกเลิกอย่างเป็นทางการ เพื่อตอบสนองมาตรการป้องกันการแพร่กระจายของเชื้อไวรัส โควิด-19 ขุมพลังของ All NEW Kia Sorento จะมีขุมพลัง Hybrid และ ดีเซล ให้เลือกในตอนต้น ทั้งยังมีการระบุว่าจะส่งขุมพลัง Plug-in Hybrid ตามมาในช่วงปลายปี 2020 มีดังนี้ 1.6 T-GDi เครื่องยนต์เบนซิน แบบ 4 สูบ ขนาด 1.6 ลิตร เทอร์โบ Direct Injection พร้อมแบตเตอรี่ lithium-ion ขนาด 1.49 kWh และ มอเตอร์ไฟฟ้า ขนาด 44.2 kW กำลังสูงสุดทั้งระบบ 230 แรงม้า แรงบิดสูงสุด 350 นิวตันเมตร จับคู่กับเกียร์อัตโนมัติ 6 จังหวะ และ 2.2 T-GDi เครื่องยนต์ดีเซล แบบ 4 สูบ ขนาด 2.2 ลิตร เทอร์โบ กำลังสูงสุด 202 แรงม้า แรงบิดสูงสุด 440 นิวตันเมตร จับคู่กับเกียร์อัตโนมัติ DCT 8 จังหวะ เปลี่ยนวัสดุ Aluminum Block ลดน้ำหนักลงจากเครื่องยนต์ในรุ่นเก่าลงได้ 38.2 กิโลกรัม
1. http://car.go.th/new/compareCar?TranId=9cd110e60a494f259d849a13211ee376
2. http://www.kia.com/th/showroom/sorento.html
ปากกาเคมี
ปากกาเคมี หรือ ปากกาเมจิก เป็นปากกาที่มีน้ำหมึกในตัว ปลายปากกามักจะทำจากวัสดุที่ซับน้ำหมึก เช่น เส้นใยอัด หรือผ้าสักหลาด ตัวด้าม (ทำจากพลาสติก, อะลูมิเนียม หรือแก้ว) จะมีโพรงด้านในที่บรรจุวัสดุที่ซับน้ำหมึก เช่นสักหลาด เอาไว้เพื่อเป็นตัวนำหมึกให้ค่อยๆ ซึมออกทางปลายปากกา และปากกาชนิดนี้จะมีปลอกปากกาที่ปิดสนิทเพื่อป้องกันไม่ให้น้ำหมึกแห้งขณะที่ไม่ได้ใช้งาน
ปากกาเมจิก
อาสนวิหารตูลูซ
อาสนวิหารตูลูซ  มีชื่อเต็มว่า อาสนวิหารนักบุญสเทเฟนแห่งตูลูซ  เป็นอาสนวิหารโรมันคาทอลิกและที่ตั้งของอัครมุขนายกประจำอัครมุขมณฑลตูลูซ ตั้งอยู่ที่กร็อง-รง (Grand-Rond) ในเขตเมืองตูลูซ จังหวัดโอต-การอน ในแคว้นอ็อกซีตานี ประเทศฝรั่งเศส สร้างขึ้นเพื่ออุทิศแด่นักบุญสเทเฟน
ปีที่ก่อสร้างนั้นยังไม่พบหลักฐานที่ชัดเจน จากหลักฐานพบการกล่าวถึงโบสถ์แห่งหนึ่งในที่ตั้งเดียวกันในปี ค.ศ. 844 และต่อมาในปี ค.ศ. 1073 มุขนายกแห่งตูลูซได้ประสงค์ให้เริ่มก่อสร้างเพื่อปรับปรุงโครงสร้างให้สวยงามขึ้น และตามมาด้วยการก่อสร้างเพิ่มเติมในคริสต์ศตวรรษที่ 13 อาสนวิหารแห่งนี้มีลักษณะทางสถาปัตยกรรมที่ค่อนข้างหลากหลาย อันเนื่องมาจากการบูรณะซ่อมแซมตามแต่ละยุคสมัย
อาสนวิหารตูลูซได้ขึ้นทะเบียนเป็นอนุสรณ์สถานทางประวัติศาสตร์เมื่อ ค.ศ. 1862
โอลิมปิกวิทยาศาสตร์
วันหนังสือโลก
เกีย สปอร์ตเทจ
เกีย สปอร์ตเทจ  เป็นรถยนต์เอนกประสงค์สมรรถนะสูงขนาดเล็ก (Compact SUV) ที่ผลิตโดยเกีย ผู้ผลิตรถยนต์จากประเทศเกาหลีใต้ เริ่มผลิตในปี พ.ศ. 2536
เกีย สปอร์ตเทจ เป็นคู่แข่งของโตโยต้า ราฟโฟร์, ฮอนด้า ซีอาร์-วี, นิสสัน เอ็กซ์เทรล, มาสด้า ทริบิวต์/ซีเอ็กซ์-5, มิตซูบิชิ เอาท์แลนเดอร์/RVR, เชฟโรเลต แคปติวา, ฟอร์ด เอสเคป, เปอโยต์ 4008, สโกด้า เยติ, วอลโว่ XC60, ฮุนได ทูซอน, โอเปิล แอนทารา
รุ่นที่ 1 (พ.ศ. 2536-2547).
เกีย สปอร์ตเทจ รุ่นที่ 1 เริ่มผลิตเมื่อปี พ.ศ. 2536 โดยรุ่นนี้ได้ใช้แพลตฟอร์มร่วมกับ มาสด้า บองโก  รถตู้รุ่นหนึ่งของมาสด้า สปอร์ตเทจรุ่นนี้มีตัวถัง 2 แบบคือคอนเวอร์เทเบิล 3 ประตูและเอสยูวี 5 ประตู มีฐานการประกอบอยู่ที่ประเทศเกาหลีใต้ ,เยอรมนีและรัสเซีย ใช้ระบบขับเคลื่อนล้อหลัง และระบบขับเคลื่อนสี่ล้อ มีเครื่องยนต์เบนซิน 2.0 ลิตร มีทั้งแบบธรรมดาและแบบ DOHC และเครื่องยนต์ดีเซล 2.0 ลิตร ใช้เกียร์ธรรมดา 5 สปีดและเกียร์อัตโนมัติ 4 สปีด
ในประเทศไทย เกีย สปอร์ตเทจเคยถูกนำเข้ามาขายในประเทศไทยโดยบริษัท พรีเมียร์เกียมอเตอร์ จำกัด โดยขายคู่ไปกับ เกีย ซีเฟีย รถซีดานขนาดเล็ก และมีราคาจำหน่ายอยู่ที่ 669,000 บาท มีคู่แข่งในสมัยนั้นคือ ซูซูกิ วิทาร่า ฮอนด้า ซีอาร์-วีและโตโยต้า ราฟโฟร์ ซึ่งถือว่าประสบความสำเร็จมาก และขายมาเรื่อยๆ จนเมื่อมีการเปลี่ยนมือผู้จำหน่าย ซึ่งก็คือยนตรกิจ คอร์เปอเรชั่น สปอร์ตเทจก็ยังมีขายในสมัยของยนตรกิจอยู่ในระยะสั้นๆ โดยใช้ชื่อ 2 ชื่อ คือ เกีย สปอร์ตเทจ  และ เกีย แกรนด์ สปอร์ตเทจ  นั่นเอง
รุ่นที่ 2 (พ.ศ. 2547-2553).
เกีย สปอร์ตเทจ รุ่นที่ 2 เรื่มผลิตเมื่อปี พ.ศ. 2547 รุ่นนี้ได้เปลี่ยนมาใช้แพลตฟอร์มร่วมกับฮุนได ทูซอน มีฐานการประกอบอยู่ที่ประเทศเกาหลีใต้ ,สโลวาเกีย ,จีน ,รัสเซีย ,ยูเครน ,ฟิลิปปินส์และเอกวาดอร์ และรุ่นนี้เริ่มเปลี่ยนมาใช้ระบบขับเคลื่อนล้อหน้า และระบบขับเคลื่อนสี่ล้อเหมือนเดิม ส่วนตัวถังมีตัวถัง 1 แบบคือเอสยูวี 5 ประตู มีรุ่นเครื่องยนต์เบนซิน 2.0 และ 2.7 ลิตร และเครื่องยนต์ดีเซล 2.0 ลิตร มีเกียร์ธรรมดา 5 และ 6 สปีด และเกียร์อัตโนมัติ 4 สปีด ระยะฐานล้อ 2,629 มม. ความยาว 4,351 มม. ความกว้าง 1,800-1,840 มม. และความสูง 1,694-1,730 มม. และปรับโฉม Minorchange ในช่วงปี พ.ศ. 2550-2551
รุ่นที่ 3 (พ.ศ. 2553–พ.ศ. 2558).
เกีย สปอร์ตเทจ รุ่นที่ 3 เริ่มผลิตเมื่อปี พ.ศ. 2553 มีฐานการประกอบที่ประเทศเกาหลีใต้ ,สโลวาเกียและอินโดนีเซีย มีรุ่นเครื่องยนต์เบนซิน 1.6 ,2.0 และ 2.4 ลิตร โดยมีรุ่นเทอร์โบในรุ่น 2.0 ลิตร และเครื่องยนต์ดีเซล 1.7 และ 2.0 ลิตร มีเกียร์ธรรมดา 5 และ 6 สปีด และเกียร์อัตโนมัติ 6 สปีด ระยะฐานล้อ 2,640 มม. ความยาว 4,445 มม. ความกว้าง 1,855 มม. ความสูง 1,645 มม.
รุ่นที่ 4 (QL; พ.ศ. 2558–ปัจจุบัน).
เกีย ได้เผยโฉมสปอร์ตเทจรุ่นใหม่หมดที่งานแฟรงก์เฟิร์ตออโต้โชว์ในเดือนกันยายน พ.ศ. 2558 เป็นรุ่นปี 2559 โดยเกียได้ยอกไว้ว่าได้มีการออกแบบที่โค้งมนขึ้นโดยได้รับแรงบันดาลใจมาจากเครื่องบินเจ็ท
สปอร์ตเทจได้รับรางวัลเรด ดอท ปี พ.ศ. 2559
รุ่นที่ 5 (NQ5; พ.ศ. 2564–ปัจจุบัน).
KIA Corporation ได้ปล่อยภาพอย่างเป็นทางการของ KIA Sportage รุ่นล่าสุด ซึ่งนับเป็น generation ที่ห้าของตระกูล เมื่อวันที่ 8 มิถุนายน 2021 เผยให้เห็นงานดีไซน์แบบใหม่ที่ผสานความทันสมัย เข้ากับความแข็งแรงผ่านปรัชญาดีไซน์ชื่อ Opposites United ทั้งยังเป็นผลงานการออกแบบที่เกิดจาก การผสานกำลังของศูนย์ออกแบบ KIA ในหลายประเทศตั้งแต่เกาหลีใต้, เยอรมนี, สหรัฐฯ และ จีน
แดวู เลกันซา
แดวู เลกันซา  เป็นรถยนต์นั่งขนาดกลาง (Mid-Size Car) รุ่นที่ 2 ของแดวู เรื่มผลิตในปี พ.ศ. 2540 และเลิกผลิตในปี พ.ศ. 2545 ใช้รหัสว่า V100 ชื่อ Leganza นั้นมาจากคำภาษาอิตาลี 2 คำ คือ Elegante และ Forza ซึ่งทั้ง 2 คำแปลว่า หรูหราและอำนาจ เมื่อมารวมกัน Leganza จึงหมายถึง อำนาจแห่งความหรูหรา แดวูจึงออกแบบเลกันซามาให้มีความหรูหราตามยุคสมัยพอสมควร เพื่อทดแทนรุ่นเก่าอย่าง แดวู เอสเปอโร  ออกแบบโดย จิโอเจ็ตโต จิวเจียโร เช่นเดียวกับรุ่นพี่น้อง ซึ่งก็คือแดวู ลาโนสและแดวู นิวบีรา ซึ่งใช้รหัส T100 และ J100 ตามลำดับ
แดวู เลกันซา มีตัวถัง 1 แบบคือซีดาน 4 ประตู ใช้ระบบขับเคลื่อนล้อหน้า มีเครื่องยนต์ 2.0 และ 2.2 ลิตร ใช้เกียร์ธรรมดา 5 สปีดและเกียร์อัตโนมัติ 4 สปีด ระยะฐานล้อ 2,670 มม. ความยาว 4,761 มม. ความกว้าง 1,779 มม. ความสูง 1,437 มม. และน้ำหนัก 1,400 กก.
ในประเทศไทย แดวู เลกันซา ถือได้ว่า เป็น 1 ใน 3 ของรถยนต์นั่งที่บริษัท ไทยแดวูมอเตอร์เซลส์ จำกัด เคยมีแผนจะนำเข้ามาจำหน่ายเช่นเดียวกับแดวู นิวบีรา และแดวู ลาโนส แต่เนื่องจากสภาพเศรษฐกิจในขณะนั้น ทำให้ยังไม่ทันได้เปิดตัวก็ต้องถูกนำแผนสั่งเก็บเข้าลิ้นชักไปก่อน ทำให้สามารถเปิดตัวได้เพียงรุ่นเดียว คือแดวู ลาโนส นั่นเอง
รายชื่อสิ่งมีชีวิตในสตาร์ วอร์ส
ซานโดอะความอนสเตอร์มีลำตัวที่ยาวและแข็งเแรงซึ่งดูคล้ายแมว มันมีขาหลังที่ใช้เพื่อเคลื่อนไหวบนพื้นมหาสมุทรและครีบขนาดใหญ่ที่มีกรงเล็บสำหรับแหวกว่ายไปตามน้ำ ด้วยการที่มันไม่มีไขมันพวกมันจึงมีรูปร่างที่เพรียว เพศผู้สามารถยาวได้กว่า 200 เมตรในขณะที่เพศเมียจะยาวประมาณ 150 เมตร ด้วยการที่มันเป็นสัตว์เลี้ยงลูกด้วยนม เพศเมียจะเลี้ยงลูกของมันเป็นเวลาหนึ่งปี เพศเมียจะมีลูกเพียงครั้งละหนึ่งเท่านั้น ช่วงอายุของซานโดส่วนใหญ่นั้นอยู่ที่หนึ่งร้อยปี ถึงแม้ว่าการที่มันหายากนั้นทำให้การศึกษาโดยตรงทำได้ยากเช่นกัน